[pic] | EUROOPA ÜHENDUSTE KOMISJON |

Brüssel 13.6.2006

KOM(2006) 308 lõplik

2004/0168 (COD)

KOMISJONI TEATIS EUROOPA PARLAMENDILE, mis käsitleb vastavalt EÜ asutamislepingu artikli 251 lõike 2 teisele lõigule

nõukogu ühist seisukohta seoses Euroopa territoriaalse koostöö rühmituse (ETKR) loomist käsitleva Euroopa Parlamendi ja nõukogu määruse vastuvõtmisega

2004/0168 (COD)

KOMISJONI TEATIS EUROOPA PARLAMENDILE, mis käsitleb vastavalt EÜ asutamislepingu artikli 251 lõike 2 teisele lõigule

nõukogu ühist seisukohta seoses Euroopa territoriaalse koostöö rühmituse (ETKR) loomist käsitleva Euroopa Parlamendi ja nõukogu määruse vastuvõtmisega

1- TAUST

EP-le ja nõukogule ettepaneku saatmise kuupäev (dokument KOM(2004) 496 (lõplik) – 2004/0168(COD)): | 15. juuli 2004 |

Euroopa Majandus- ja Sotsiaalkomitee arvamuse kuupäev: | 6. aprill 2005 |

Regioonide Komitee arvamuse kuupäev: | 18. november 2004 |

Euroopa Parlamendi arvamuse kuupäev, esimene lugemine: | 6. juuli 2005 |

EP-le ja nõukogule muudetud ettepaneku saatmise kuupäev (dokument KOM(2006) 94 (lõplik) – 2004/0168(COD)): | 7. märts 2006 |

Ühise seisukoha vastuvõtmise kuupäev: | 12. juuni 2006 |

2- KOMISJONI ETTEPANEKU EESMÄRK

Liikmesriikidel ning piirkondlikel ja kohalikel omavalitsustel on olnud olulisi raskusi erinevate riiklike õigusaktide ja menetluste raames piiriülese, riikide- ja piirkondadevahelise koostöötegevuse elluviimisel ja juhtimisel. Olemasolevad vahendid, nagu ühenduse tasandi Euroopa majandushuviühing või liikmesriikide vahelised kahe- ja mitmepoolsed lepingud, ei ole olnud eriti sobivad, et korraldada majandusliku ja sotsiaalse ühtekuuluvuse alast struktureeritud koostööd, mis on sätestatud asutamislepingu artiklis 158 ning eelkõige struktuurifondide programmides ühenduse algatuse INTERREG raames programmiperioodil 2000–2006. Seepärast on tarvis võtta ühenduse tasandil asjakohaseid meetmeid, et vähendada takistusi piiriüleses, riikidevahelises ja piirkondadevahelises koostöös.

Käesolev ettepanek kuulub kaasotsustamismenetluse sätete kohaldamisalasse (asutamislepingu artikkel 251).

Komisjoni ettepaneku eesmärk on sätestada ühenduse tasandi koostöövahend, mis võimaldab luua ühenduse kohalike ja piirkondlike võimuorganite vahelisi juriidilistest isikutest koostöörühmitusi, mida nimetatakse Euroopa territoriaalse koostöö rühmitusteks (ETKR).

Liikmed peavad ETKRle delegeeritavad ülesanded kindlaks määrama Euroopa territoriaalse koostöö kokkuleppes.. ETKRil peab olema õigus tegutseda kas ühenduse, eriti struktuurifondide kaasrahastatud piirkondlike koostööprogrammide elluviimiseks või muude liikmesriigi ja/või selle regionaalsete ja kohalike ametiasutuste koostööalgatuste elluviimiseks, olenemata sellest, kas ühendus toetab neid rahaliselt või mitte. .

3- ÜHIST SEISUKOHTA KÄSITLEVAD ÜLDISED SELGITUSED JA UUED SÄTTED, VÕRRELDES KOMISJONI MUUDETUD ETTEPANEKUGA

Komisjon tunnustab ühehäälselt vastu võetud ühist seisukohta, sest selles on säilitatud komisjoni muudetud ettepaneku (esitatud pärast EP esimest lugemist) sisulised eesmärgid. Sellesse on tehtud mõningaid muudatusi, mis täiendavad teksti kohaldatavate eeskirjade ja menetluste osas. Ühine seisukoht sisaldab mitmeid parlamendi esimesel lugemisel tehtud muudatusettepanekuid, ehkki nende sõnastust on muudetud, et tagada teksti õiguslik ühtsus ja ETKRi tehniline toimivus. Nende seas on territoriaalse koostöö mõiste, liikmesriikide finantskohustuste sätestamise vajadus, kohaldatav õigus ning säte ETKRi põhikirja avaldamise ja/või registrisse kandmise kohta.

Ühise seisukohaga tehtud olulisemad muudatused on esitatud allpool.

Esimene oluline muudatus käsitleb liikmesriikide tehtavat eelkontrolli juhtudel, kus nende piirkonnad või kohalikud omavalitsused kavatsevad luua ETKRi. Artikli 4 lõikega 3 nähakse ette, et liikmesriik nõustub liikme kavandatava osalemisega ETKRis, välja arvatud juhul, kui ta leiab, et kõnealune osalemine ei ole kooskõlas käesoleva määruse või siseriikliku õigusega (vastab enam-vähem komisjoni muudetud ettepanekule) või ei ole õigustatud lähtuvalt asjaomase liikmesriigi avalikest huvidest või avalikust korrast ( ordre publique ). Keeldumist tuleb alati nõuetekohaselt põhjendada.

Teine oluline muutus seondub määruse reguleerimisalaga. Nõukogu ühise seisukohaga lisati artikli 7 lõikesse 3, et liikmesriigid võivad piirata ülesandeid, mida ETKRid võivad täita ühenduse rahalise toetuseta. Kõnealune piirang ei tohi siiski hõlmata territoriaalse koostööga seotud põhitegevusi.

Muudetud on ETKRi kui terviku ning selle liikmete rahaliste kohustuste korda. Organite puhul sätestatakse artikli 10 lõikes 3, et ETKR vastutab kolmandate isikute ees oma organite tegevuse eest, isegi kui kõnealune tegevus ei kuulu ETKRi ülesannete hulka. ETKRi üldist vastutust ja selle liikmete kaasvastutust juhul, kui ETKRi varast ei piisa kohustuste täitmiseks, käsitletakse nüüd artikli 12 lõikes 2. Põhimõtteliselt on liikmete kaasvastutus piiramatu. Siseriikliku õigusega võib rühmitisse koondunud liikmete vastutuse siiski välistada või seda piirata.

4- KOMISJONI ÜKSIKASJALIKUD SELGITUSED

4.1 Komisjonis heaks kiidetud ja ühises seisukohas täielikult või osaliselt kajastatud muudatusettepanekud

Muudatusettepanekud nr 1, 2, 4, 5, 7, 9, 14, 15, 16, 19, 23, 25, 27, 30 ja 35. Ühises seisukohas nõustutakse vahendi nimetamisega Euroopa territoriaalse koostöö rühmituseks (ETKR) täpsustamaks, et see ei hõlma mitte üksnes piiriülest, vaid ka riikide- või piirkondadevahelist koostööd.

Muudatusettepanek nr 3. „Territoriaalse koostöö“ mõistet, mis hõlmab kolme koostöövormi – piiriülene, riikidevaheline ja piirkondadevaheline – ei käsitleta 7. põhjenduses, vaid artikli 1 lõikes 2.

Muudatusettepanek nr 6. 5. põhjenduses käsitletakse liikmesriikide ja/või piirkondlike ja kohalike omavalitsuste vahelisi kokkuleppeid ning täpsustatakse, et määruse eesmärk ei ole hoida kõrvale muudest koostööraamistikest.

Muudatusettepanekud nr 8, 21 ja 24. Ühises seisukohas on see põhjendus välja jäetud, kuid artikli 7 lõikes 5 märgitakse, et ETKRi liikmed võivad volitada üht oma liiget ETKRi ülesandeid täitma.

Muudatusettepanek nr 12. Otsuste tegemise korda käsitletakse artikli 9 lõike 2 punktis b, mitte 14. põhjenduses.

Muudatusettepanek nr 13. Ühise seisukohaga sõnastatakse ümber subsidiaarsuse klausel (15. põhjendus).

Muudatusettepanek nr 17. Õigust kontrollida seda, kuidas ETKRi haldab riiklikke vahendeid, käsitletakse artiklis 6. Sellest muudatusettepanekust kaugemale minnes täpsustatakse artikli 6 lõikes 4 siiski, et ühenduse rahaliste vahendite haldamisel tuleb järgida vastavaid õigusakte.

Muudatusettepanek nr 20 . Ühises seisukohas määratletakse algse ettepaneku „kohalikud asutused“ kui „avalik-õiguslikud isikud direktiivi 2004/18/EÜ artikli 1 lõike 9 teise lõigu tähenduses“. See võib hõlmata „mittetulunduslikke juriidilisi isikuid, mille töös osalevad piirkondlikud/kohalikud omavalitsused ja liikmesriigid“, nagu oli esitatud muudatuseettepanekus. Ühise seisukoha sõnastuse eeliseks on see, et kasutatakse ühenduse õiguses juba olemasolevat määratlust.

Muudatusettepanek nr 22. Artiklis 7 määratletakse üksnes ETKRi ülesanded, mistõttu liikmete pädevus on nende endi otsustada. ETKRil puudub tegelik õiguspädevus.

Muudatusettepanek nr 24. Ühise seisukohaga on muudatusettepanek osadeks lahutatud. Artikli 7 lõikes 2 sätestatakse, et ETKR tegutseb talle määratud ülesannete piires, kuid ülesannete täitmise delegeerimist mõnele oma liikmele käsitletakse artikli 7 lõikes 5. ETKRi õigusvõimet käsitletakse artikli 1 lõikes 4.

Muudatusettepanek nr 26. Liikmesriikide rahalist vastutust käsitletakse artikli 12 lõikes 3.

Muudatusettepanek nr 28. Artikli 8 lõikes 1 sätestatakse, et ETKRi suhtes kehtib selle liikmete vahel ühehäälselt sõlmitud kokkulepe, ning lisatakse ühehäälse otsustamise vajadus ja viidatakse artikli 4 lõikes 3 sätestatud eelkontrollimenetlusele.

Muudatusettepanek nr 29. Ühises seisukohas on see muudatusettepanek osadeks lahutatud. Vastavalt artikli 8 lõike 2 punktile c täpsustatakse kokkuleppes ETKRi ülesanded, kuid toimimissätteid käsitletakse artikli 9 lõike 2 punktis a.

Muudatusettepanek nr 31. Artikli 9 lõike 2 punktides e ja f märgitakse, et põhikirjaga nähakse ette liikmete kohustused ETKRi ja kolmandate isikute ees. Lisatud on aga vastutust käsitlev uus artikkel (artikkel 12).

Muudatusettepanek nr 32. Artikli 2 lõikes 1 sätestatakse, et kui mõnd küsimust määrusega ei reguleerita või reguleeritakse üksnes osaliselt, kohaldatakse selle liikmesriigi õigusnorme, kus on ETKRi registrijärgne asukoht.

Muudatusettepanek nr 33. Õigust kontrollida seda, kuidas ETKR haldab riiklikke vahendeid, käsitletakse artiklis 6. Vastavalt parlamendi muudatusettepanekule reguleeritakse määrusega kontrolli vastastikuse tunnustamise korda. Vastastikuse tunnustamise tegelik kord määratakse aga kindlaks kokkuleppega (artikli 8 lõike 2 punkt f).

Muudatusettepanek nr 34. Ühises seisukohas määratakse kindlaks, millist õigust kohaldatakse määrusega reguleerimata või üksnes osaliselt reguleeritud küsimustes (artikkel 2). Ühises seisukohas ei täpsustata aga, et „sarnase iseloomu ja eesmärkidega riikide rühmitisi reguleeriv“ (komisjoni muudetud ettepanek) või „ühenduste tegevust reguleeriv“ (parlamendi muudatusettepanek) õigus on siseriiklik õigus.

Muudatusettepanek nr 36. Komisjon oli heaks kiitnud üksnes kokkuleppe teatavakstegemise liikmesriikidele ja Regioonide Komiteele. Ühises seisukohas on see artikkel alles jäetud (Artikli 5 lõige 1).

Muudatusettepanek nr 37. Ühise seisukohaga nähakse ette kogu ja juhataja (artikli 10 lõige 1).

Muudatusettepanek nr 38. Kokkulepet käsitlev artikkel 8 hõlmab ETKRiga seotud põhiküsimusi, samal ajal kui põhikirja käsitlevas artiklis 9 käsitletakse rohkem ETKRi tegevusega seotud aspekte. Sellest tulenevalt käsitletakse lõpetamise korda artikli 9 lõike 2 punktis c, mitte artiklis 8.

Muudatusettepanek nr 39. ETKR omandab juriidilise isiku staatuse ja teovõime alates registreerimise või avaldamise päevast (artikli 5 lõige 1). Seetõttu võib põhikirja käsitlevast artiklist 9 selle teema välja jätta.

Muudatusettepanek nr 41. Artiklis 5 tehakse vahet siseriikliku õiguse kohasel põhikirja registreerimisel/avaldamisel ning kohustusel saata taotlus teate avaldamiseks Euroopa Liidu Teatajas . Ilma et see mõjutaks ELi tasandi juriidilisi isikuid, on ette nähtud põhikirja avaldamine ELTs.

4.2 Komisjonis heakskiidetud muudatusettepanekud, mis ei kajastu ühises seisukohas

Puuduvad.

4.3 Komisjonis tagasilükatud muudatusettepanekud, mis kajastuvad ühises seisukohas

Muudatusettepanek nr 10. Komisjon oli selle muudatuse tagasi lükanud, sest selles viidati kavandatavale piiriülese koostöö Euroopa raamkonventsiooni lisaprotokollile ning viide tekstile, mida ei ole veel vastu võetud, leiti olevat vastuvõetamatu. 5. põhjenduses nimetatakse siiski Euroopa Nõukogu acquis 'd.

Muudatusettepanek nr 40. Komisjon oli tagasi lükanud organeid käsitleva artikli 10 kustutamise. Ühise seisukohaga määratakse kindlaks kohustuslikud organid (artikkel 10) ning võimaldatakse põhikirjaga ette näha täiendavaid organeid. Seetõttu on artikkel 10 sisse jäetud.

4.4 Komisjonis tagasilükatud muudatusettepanekud, mis ei kajastu ühises seisukohas

Muudatusettepanek nr 18. Kuna ETKRi liikmed määravad kindlaks selle ülesanded, ei ole vaja artiklites konkreetseid näiteid tuua. Samas on ETKRi määruse artikli 6 reguleerimisala küllalt lai ning vastavuse edendamise meetmed on võimalikud, kui peetakse kinni piiriüleste koostööprojektide kriteeriumitest.

Muudatusettepanek nr 36. Komisjoni muudetud ettepanekus ega ühises seisukohas ei ole sätestatud, et kokkulepe tehakse teatavaks komisjonile ning komisjon kannab kokkuleppe avalikku registrisse, mis sisaldab kõiki ETKRide kokkuleppeid.

Muudatusettepanek nr 37. Komisjoni muudetud ettepanekus ega ühises seisukohas ei ole lisatud kohustusliku organina täitevkomiteed ega sekretariaati. Põhikirjaga võib siiski ette näha täiendavaid organeid (artikli 10 lõige 2).

4.5 Muudatusettepanekud, mis käsitlevad üksnes määruse ühte keeleversiooni

Muudatusettepanek nr 11. Käesolev muudatusettepanek ei mõjuta algse ettepaneku eestikeelset versiooni.

5- KOKKUVÕTE

Komisjon tunnustab piirkondlike ja kohalike omavalitsuste ühendusesisest koostööd soodustava uue ühenduse õigusakti peatset jõustumist ning leiab, et 12 juunil 2006 [ühehäälselt] vastu võetud ühine seisukoht vastab üldjoontes komisjoni ettepaneku eesmärkidele ja lähenemisviisile ning ta võib seda toetada.